Frps justispolitiske talsmann, Ulf Leirstein, føler seg fullstendig misforstått etter å ha twitret om samene på lørdag.



– Jeg har ingenting mot samene. Jeg bare mener at vi kan hjelpe mange flere samer hvis vi hjelper dem der de er, forklarer Leirstein i dag.

Ikke fremmedfrykt

Leirstein understreker at dette ikke har noe med fremmedfrykt å gjøre.



– Det er mange som tror at jeg ikke vil ha samene i Norge, og det er helt feil. For meg handler det om hvordan vi kan hjelpe flest mulig. Det er det første jeg tenker når jeg står opp om morgenen: «Hvordan kan jeg hjelpe flest mulig samer?»



Ifølge Frp-toppen burde samenes eget land finansiere de samene som allerede er i Norge.

– Sånn som det er nå, er det helt absurd. Støtte til samisk kultur osv blir finansiert ved at samene betaler skatt til Norge. Det er jo ren u-hjelp.

Betydelige integreringsutfordringer

Videre peker Leirstein på at en stor samisk befolkning i Norge ville gitt betydelige integreringsutfordringer.



– Det hadde vært et gigantisk multikulturelt eksperiment. Vi må tenke på at samene snakker et annet språk, har egne skikker og helt annen nasjonaldag.



Nå krever han at Jonas Gahr Støre tar tak i samesaken.

– Han må bestemme seg: Er han samenes eller nordmennenes statsminister?